**ĮSAKYMAS**

**DĖL LĖŠŲ SKYRIMO LIETUVOS VALSTYBĖS ATKŪRIMO ŠIMTMEČIO MINĖJIMO ŠILALĖS RAJONE PROGRAMOS ĮGYVENDINIMO 2016–2020 M. PRIEMONEI**

2018 m. gegužės 15 d. Nr. DĮV-592

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos valstybės atkūrimo šimtmečio minėjimo Šilalės rajone programa 2016 – 2020 m., patvirtinta Šilalės rajono savivaldybės tarybos 2015 m. gruodžio 29 d. sprendimu Nr. T1-311 „Dėl Lietuvos valstybės atkūrimo šimtmečio minėjimo Šilalės rajone programos 2016–2020 m.“, atsižvelgdamas į Lietuvos valstybės atkūrimo šimtmečio minėjimo Šilalės rajone programos 2016–2020 m. koordinavimo komisijos 2017 m. gegužės 9 d. posėdžio protokolą Nr.2:

#  1. S k i r i u iš Kultūros ugdymo ir etnokultūros puoselėjimo programos (05) Lietuvos valstybės atkūrimo šimtmečio minėjimo Šilalės rajone programos įgyvendinimo 2016–2020 m. priemonei (05.02.02.02.) 20000,00 (dvidešimt tūkstančių) eurų:

1.1. Šilalės krašto žemaičių kultūros draugijai – 1800,00 Eur (vieną tūkstantį aštuonis šimtus eurų), knygos „Vlado Statkevičiaus archeologinis palikimas“ parengimui;

1.2. Šilalės krašto žemaičių kultūros draugijai – 2300,00 Eur (du tūkstančius tris šimtus eurų), vėliavų stovų ir apšvietimo įrengimui automagistralės aukščiausioje vietoje;

 1.3. Šilalės rajono savivaldybės kultūros centrui – 2500,00 Eur (du tūkstančius penkis šimtus eurų), XIV respublikinė tremtinių poezijos ir dainų šventės organizavimui;

 1.4. Kvėdarnos Kazimiero Jauniaus gimnazijai – 500,00 Eur (penkis šimtus eurų), Gimtosios kalbos savaitės renginių, skirtų kalbininko Kazimiero Jauniaus jubiliejiniam gimtadieniui, organizavimui;

 1.5. Šilalės rajono savivaldybės administracijos Bijotų seniūnijai – 2500,00 Eur (du tūkstančius penkis šimtus eurų), paminklo „Laisvės varpas“ pastatymui N. Paškevičiaus parke;

 1.6. Šilalės rajono savivaldybės administracijos Bilionių seniūnijai – 2600,00 Eur (du tūkstančius šešis šimtus eurų), plenero „Šimtmečio veidai ir vaizdai“ organizavimui;

 1.7. Šilalės rajono savivaldybės administracijos Palentinio seniūnijai – 450,00 Eur (keturis šimtus penkiasdešimt eurų), ąžuolinio koplytstulpio Šimtmečiui įamžinti pastatymui;

 1.8. Šilalės Simono Gaudėšiaus gimnazijai – 2000,00 Eur (du tūkstančius eurų), paminklo Šilalės miesto patriarchui Simonui Gaudėšiui techninio projekto ir vizualizacijos parengimui;

 1.9. Šilalės r. Aleksandro Stulginskio gimnazijai – 2000,00 Eur (du tūkstančius eurų), paminklo Lietuvos Respublikos Prezidentui Aleksandrui Stulginskiui techninio projekto ir vizualizacijos parengimui;

 1.10. Lietuvos aviacijos muziejui – 3000,00 Eur (tris tūkstančius eurų), stogastulpio „Žemaitijos aviatoriams“ pastatymui ir S. Dariaus ir S. Girėno skrydžio per Atlantą 85-mečio minėjimo renginio organizavimui;

1.11. Šilalės švietimo pagalbos tarnybai – 350 Eur (tris šimtus penkiasdešimt eurų), konkurso „100 klausimų apie Lietuvos valstybę“ organizavimui.

2. Į p a r e i g o j u pareiškėjus per 15 darbo dienų nuo informacijos apie skirtas lėšas gavimo pateikti Šilalės rajono savivaldybės administracijos direktoriui tvirtinti Programos sąmatos 2 egzempliorius ir paruoštą lėšų naudojimo sutartį (2 egz.).

3. P a v e d u Šilalės rajono savivaldybės administracijos Buhalterinės apskaitos skyriui pervesti lėšas įsakymo 1 punkte nurodytiems programos lėšų gavėjams pagal sudarytas lėšų naudojimo sutartis.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracijų bylų teisenos įstatymo nustatyta tvarka.

# Administracijos direktorius Raimundas Vaitiekus

|  |  |  |
| --- | --- | --- |
|  |  |  |